Magdalena Gamayo

Si **Magdalena Gamayo** (Agosto 13, 1924) o midbid man na **Nana Daleng** sarong Pilipinang inunrahan nin Gawad sa Manlilikha ng Bayan kadtong 2012 para sa saiyang kauragan sa paghabol nin inabel asin sa saiyang kaarambagan sa pamana nin kultura kan nasyon na Filipinas.

## Panlikod na Impormasyon
Namundag si Magdalena *Nana Daleng* Galinato Gamayo kadtong Agosto 13, 1924. Siya, sarong subong nag-uuma nin gapas sa Barangay kan Lumbaan-Bicbica, sa banwaan nin Pinili sa probinsiya nin Ilocos Norte. nakanuod kan tradisyon nin paghabol kan Ilocano na paggibo nin *inabel* sa saiyang tiyaon sa edad na 16. Tinukduan niya an saiyang sadiri kun pano gigibohon an tradisyonal na mga disenyo nin *binakol*, *inuritan* (heometrikong disenyo), *kusikos* (mga pormang garo kahel na paitok), asin *sinan-sabong* (mga burak). Siya nagin midbid na gayo sa paghabol kan *sinan-sabong*, nin huli ta ini an pinakamasakit na disenyo sa apat.

Binakal kan saiyang ama an saiyang inot na habolan, na gibo kan sarong lokal na artesano gamit an *sag'gat* na matagas na kahoy. An habolan ni Gamayo naglawig nin 30 taon. Lampas na sa 80 anyos, si Gamayo nagdanay na komitido sa paggibo nin *inabel*.

## Paghabol
Si Magdalena Gamayo nagpoon na mag-adal maghabol nin inabel sa edad na disi-sais anyos. Ini sa paagi kan pagdalan sa saiyang ina asin tiya na naghahabol. Dai niya natapos an saiyang pag-adal huli ta itinutok niya an saiyang atensyon sa paghabol.

Nahimo ni Gamayo na perpektohon an mga tradisyonal na *patterns* o disenyo kan *Binakol* arog kan *Kusikok, Simanpadak ti Pusa* (Bakas kan bitis nin Sarong Ikos)*, asin *Sinampaid.* An *Inubon a Sabong* (*Lubid nin mga Burak)* iyo an saiyang obra na may pinakamasakit asin disenyo.

An [[Nasyunal na Museo kan Filipinas]] nag-ako nin sarong kwadradong hinabol na inabel ni Magdalena Gamayo kan Agosto 13, 2022 sa okasyon kan saiyang ika-98 na anibersaryo nin pagkamundag. An inabel igwa nin *sinankurus* (Bikol Sentral: *krinurus o krus*) na disenyo. Parte na ini ngunyan kan *GAMABA Special Collection* kan museo.

An mga hinabol na tela ni Gamayo kabali sa sarong *fashion show* na may titulong “*Panaglaga Ti Lagda: Weave Transcending Time*” sa [[Syudad nin Davao]] kan Agosto 20, 2023.

==*Manlilikha ng bayan*==
Sa kapangyarihan kan Proklamasyon Numero 474 na pinirmahan ni Presidente [[Benigno Aquino III]] kan Setyembre 13, 2012, tinawan si Magdalena Galinato Gamayo kan titulong Manlilikha ng Bayan para sa taon 2012..

==Sentenyal na taon==
Sa paagi kan Proklamasyon Numero 664 na pinirmahan ni Presidente [[Bongbong Marcos|Ferdinand Marcos Jr.]] kan Agosto 12, 2024, ipinahayag bilang Sentenyal na Taon ng Manlilikha ng Bayan Magdalena Gamayo (Bikol Sentral :*Sentenaryo na Taon kan Kagmukna kan Banwaan Magdalena Gamayo*) poon Agosto 13, 2024 sagkod Agosto 12, 2025. Ginibo an proklamasyon tanganing maipalakop an pag-apresyar kan mga Pilipino sa mga mahalaga asin dai nahihiling na kultural na karakteristiko kan mga nasyonal na buhay na kayamanan. (Ingles: *national living treasure*).

==Mga toltolan==


==Mga pangluwas na takod==
* [https://www.youtube.com/watch?app=desktop&v=Vb4zy90po8k Pagtanggap ni Magdalena Gamayo ng parangal ng Manila Bulletin bilang isa sa mga *Newsmakers of the Year'']
* Si Magdalena Gamayo sa PTV Philippines YouTube Channel